Dokter vas wat glo tiener verkragArgieffoto (Foto: DarkoStojanovic, Pixabay) ŉ 52-jarige mediese dokter het Donderdag in ŉ hof in Limpopo verskyn op ŉ aanklag van die verkragting van ŉ 17-jarige meisie. “Die 17-jarige meisie is op 9 Oktober omstreeks 16:00 na die dokter se spreekkamer in Nkowankowa vir ŉ ondersoek,” het lt.kol. Moatshe Ngoepe, woordvoerder van die polisie, gesê. “Die dokter het haar na sy spreekkamer geroep en tydens die ondersoek het hy haar na bewering verkrag.” Die saak is later by die polisie aangemeld. “Hulle het vinnig met hul ondersoek begin en die verdagte is in hegtenis geneem.” Die dokter bly in aanhouding tot 17 Oktober waar hy formeel sal aansoek doen om borgtog. Die polisie se ondersoek duur voort.